ming030890/wiki-yue-high-quality huggingface dataset:
摩爾多瓦

面積• 計埋德左地區33,844 km2（13,067 sq mi）（第135名）• 水域（%）1.4（計埋德左地區）• 唔計德左地區30,334平方公里（法律上）人口• 2021年1月1號估計2,597,100 （唔計德左地區）GDP（PPP）2017年估算• 總計200億美元• 人均5,657美元GDP（國際匯率）2017年估算• 總計80億美元• 人均2,240美元堅尼系數（%，2014年）▼ 26.8低HDI（2018年）▲ 0.711高 · 107貨幣列伊（Leu）（MDL）時區UTC+2 （歐洲東部時間（EET））• 夏令時（DST）UTC+3 （歐洲東部夏令時間（EEST））行車方向靠右駛電話區號+373互聯網頂級域.md網站摩爾多瓦嘅官方網站 ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
摩爾多瓦（羅馬尼亞文：Moldova，粵拼：mo1 ji5 do1 ngaa5），官方名係摩爾多瓦共和國（羅馬尼亞文：Republica Moldova），舊蘇聯加盟共和國，喺1991年獨立。首都同最大嘅城市係基希涅夫。摩爾多瓦係東歐一個內陸國家，夾喺羅馬尼亞同烏克蘭之間，南、西邊係羅馬尼亞，北、東同南邊係烏克蘭。摩爾多瓦國內有主張獨立嘅聶斯特河沿岸地區，依個地區係響德涅斯特河沿岸，喺烏克蘭隔離。
摩爾多瓦依家好大份嘅領土都係摩達維亞大公國喺14世紀之後嘅所屬領土。至到1812年，鄂圖曼帝國將佢割讓咗畀俄羅斯帝國，令到摩達維亞成為俄羅斯帝國嘅附屬國，變成咗比薩拉比亞（中文：比薩拉比亞）。喺1856年，南比薩拉比亞歸還返咗畀摩達維亞，三年之後同華拉茨亞統一，成為羅馬尼亞，但係俄羅斯喺1878年再次拎到成個區域嘅統治權。喺1917年嘅俄羅斯革命，比薩拉比亞暫時成為咗喺俄羅斯共和國入面嘅自治地區，即係摩爾達維亞民主共和國。喺1918年1月，佢哋喺議會投咗票之後，宣告獨立同埋併入羅馬尼亞。俄羅斯蘇維埃聯邦社會主義共和國唔妥呢個決定，所以喺東比薩拉比亞有摩爾多瓦人定居嘅區域成立咗摩爾達維亞蘇維埃社會主義自治共和國。
喺1940年，因為德蘇互不侵犯條約嘅緣故，羅馬尼亞被逼割讓比薩拉比亞同埋北布科維納，形成咗摩爾多瓦蘇維埃社會主義共和國，佢嘅領土包括比薩拉比亞嘅一大部份同埋摩爾達維亞蘇維埃社會主義自治共和國西邊嘅一部分。喺1991年8月27號，蘇聯解緊體，摩爾多瓦蘇維埃社會主義共和國宣告獨立並改名成摩爾多瓦。喺1994年，摩爾多瓦憲法正式被採用。摩爾多瓦響德涅斯特河東岸嘅條型區域事實上喺1990年開始已經畀聶斯特河沿岸嘅分離主義政府控制。
喺蘇聯解體之後，基於工業同農業嘅輸出量大跌，摩爾多瓦依家主要嘅經濟靠第三產業，佔比多過摩爾多瓦60%嘅國內生產總值。講人均生產總值嘅話，摩爾多瓦係歐洲最窮嘅國家，低過烏克蘭啲啲。摩爾多瓦嘅人類發展指數係喺歐洲入面最低嘅，得0.711，係全世界第107名。
摩爾多瓦係一個議會制共和國，總統係國家嘅元首、總理係政府元首。摩爾多瓦係聯合國、歐洲委員會、世界貿易組織、歐洲安全合作組織、古阿姆集團、獨立國家聯合體、黑海經濟合作組織同三重協會嘅成員國。
敵對邊緣

《敵對邊緣》（Enemy at the Gates）係套法國嘅戰爭電影、浪漫電影、劇情片同動作電影，片長130分鐘，喺2001年3月15號上畫。
文明搖籃

文明搖籃，西方史學概念，意思為文明嘅起源地，亦即早期文明。
喺東亞如中國一般叫開做四大文明古國，特指舊大陸嘅兩河流域、古埃及、古印度同古中國呢四個文明搖籃[同來源不符]。近世研究認為新大陸嘅中間美洲同古安第斯都算係文明搖籃。唔同史學家亦有佢所添加，或者兩河流域再分拆，例如拆出古近東。
舊底文明搖籃，同大河文明之說相配。大河生出農業，要人管理灌溉，糧食多亦有餘裕生出商業，開城建市，變得有組織架構。故此底格里斯河、幼發拉底河、尼羅河、印度河、恆河、黃河、長江出現文明。然而好似中間美洲同古安第斯，就唔涉及大河。
梁啟超寫咗首二十世紀太平洋歌，以文明搖籃為概念，寫出「地球上古文明祖國有四，中國、印度、埃及、小亞細亞是也文明。」後來變成四大文明古國一字，但同佢古文明祖國意思有偏差。

兩河流域
内文：兩河流域文明
内文：巴比倫
兩河文明係人類歷史上最古老嘅文明之一。古希臘人把兩河流域叫做「美索不達米亞」，意思係「河同河之間嘅地方」。美索不達米亞又分兩個部分，南邊叫巴比倫尼亞，北邊叫亞述。就今日嚟講，兩河流域相當於今日嘅伊拉克一帶。
兩河文明時代最早嘅居民係蘇美爾人，佢哋響公元前4000年以前就來到呢度，兩河流域嘅最初文明就係佢哋建立嘅。後來嘅阿卡德人、巴比倫人、亞述人以及迦勒底人，繼承同發展咗蘇美爾人嘅成就，令兩河文明成為人類文明史上重要嘅一頁。其中巴比倫人嘅成就最大，因此，兩河文明又稱為「巴比倫文明」。

古埃及
内文：古埃及
公元前47年，凱撒大帝進攻埃及嗰陣，戰火波及亞歷山大城圖書館。幾十萬冊用古埃及文字寫嘅經卷一把火燒晒，其中包括當時最完整嘅埃及史。呢部史書係亞歷山大大帝死咗之後，喺埃及自立為王嘅希臘將軍托勒密一世要求埃及嘅祭司兼學者馬內托（Manetho）所寫嘅。呢部「埃及史」燒咗可以話係一個損失。不過嗰時重有第啲著作引用咗呢本書嘅一啲內容，令古埃及歷史嘅一啲片段傳到今時今日。而家，埃及學者重用緊馬內托嘅劃分，但帝王興衰更替，同確實嘅年代，重有好多度唔清楚。

古印度
内文：古印度
早喺大概西元前2500年，即係而家嘅巴基斯坦，文明就已經開始產生，古城哈拉巴同穆罕耶達羅嘅遺跡留有好多呢個早期文明嘅烙印。居民有度量衡同文字，識挖渠同運河。堡壘下嘅城市，係喺嚴謹計劃下起成嘅，神廟、住宅、浴室、街道，幾何形嘅G局同衛生系統嘅設計排水溝、運河等。出土嘅遺物非常豐富，包括黃金首飾同寶石、經雕刻過嘅石頭、青銅同土塑小雕像等。黃銅同青銅多半用嚟製造器具同武器。陶器通常以輪狀捏製，用火燒成，並畫上幾何、花草同動物等圖案。

古中國
内文：中國
世界文明發達最早嘅國家之一，有將近4000年有文字可考証嘅歷史。發現喺雲南元謀嘅猿人化石「元謀人」，距離而家大概170萬年，係中國境內已知最早嘅原始人類。距離而家四五十萬年前住喺北京周口店一帶嘅「北京人」，識企直咁行；識整同用簡單嘅架生；重識用火，已經具備咗人嘅基本特徵。
經過漫長嘅原始社會，約莫喺西元前21世紀，出現咗中國史上第一個朝代──夏。繼夏而興起嘅商（大概西元前16世紀—前11世紀）、西周（大概西元前11世紀—前770年）進入封建制度。之後就係春秋同戰國（西元前770年—前221年），有人認為係由封建制度過渡去中央集權嘅階段。
文白異讀

文白異讀（粵拼：man4 baak6 ji6 duk6）係一個中文字兩款（甚至乎更多）讀音嘅特有情況：文讀同白讀。唔同地方嘅漢語都有呢個情況。
北方話由於地理嘅關係，發音會追貼中原標準音，所以文白異讀嘅情形比較輕微。好似北京土話個「薄」字有文讀 bó（漢語拼音）同白讀 báo 兩個音。南方嘅漢語分支（例如粵語、客家話、吳語、閩南話）由於歷史、地理同中原相隔遠啲，響口語裏面保存咗好多古音，而讀書人就時不時將啲中原音以文讀音嘅方式帶入呢啲語言，造成好多文白異讀。好似粵語個「浮」字，文讀 fau4（粵拼，下同），白讀 pou4。
簡單來講，文讀音通常用喺書面語同正式嘅場合。白讀音就喺一般口頭場合使用。不過，實際上，幾時用文讀音，幾時用白讀音，要視乎個別詞言而定。通常啲來自遠古嘅成語、用語，都會保存古舊啲嘅白讀音，而新造啲嘅詞，就會用文讀音來讀。好似「婦」字咁，響「新婦」呢個詞裏面，用白讀音 pou5，但係用響其他詞語，一律用文讀音 fu5，唔可以隨意撈亂。

聲調
中古全濁上聲字今白讀聲母送氣並保留濁上（陽上）調、文讀聲母不送氣且併入濁去（陽去）調
當中韻母同聲調異讀都規律，但聲母異讀毋太規律，除唨聲母毋同，韻母都毋同。文、白兩音有時會分毋同語意，如單字詞「平」用文讀音[pʰɪŋ˩]（ping4）解表面平坦無凹凸；用白讀音[pʰɛŋ˩]（peng4）就解價錢低廉，「貴」嘅相反。由下表可見，最常見嘅異讀係梗攝異讀。
例：
呢個表唔完整，歡迎加料。
龍力蓮

龍力蓮（Linda Lung），係香港電視處境劇《愛·回家之開心速遞》內嘅虛構角色，由林淑敏飾演。

角色設定
龍力蓮係「威龍百貨公司」嘅財政總監，係龍敢威（羅樂林飾）嘅大女（同時係正印所生），故此經常被稱呼做「大小姐」。為咗爭奪「接龍集團」同「威龍百貨」嘅繼承權，佢經常同同父異母嘅細佬細妹龍力士（鄭世豪飾演）、龍作蜜（何艷娟飾演），同埋賈明媛（邱芷微飾演）、熊尚善 (滕麗名飾演) 不和。

同宋瑞輝嘅關連
龍力蓮曾同何恭梓（章志文飾演，劇中為「金富域集團」之行政總裁）相戀，但其後分手。
其父龍敢威擔心佢會孤獨終老，而將「曹總」介紹為「男朋友」，但「曹總」喺龍力蓮心目中感覺唔好，被佢舅父吳家聰（歐瑞偉飾演）臨時安排宋瑞輝（許家傑飾演）扮演佢男友，但亦因為咁樣令龍力蓮動起愛慕之心，但宋瑞輝的兒子宋飛立（梁禹勤飾演）嘅任性就令龍力蓮感到苦惱。

影響及回饋
飾演宋瑞輝嘅許家傑同飾演龍力蓮嘅林淑敏喺2018年6月17號去到將軍澳出席商場推廣活動
由於龍力蓮一角嘅演出，令飾演此角色嘅林淑敏於2017年9月開始廣受觀眾認識，並喺《萬千星輝頒獎典禮2017》入面入選最佳女配角最後五強。
對於坊間對龍力蓮一角的回響，飾演此角色嘅林淑敏表示，其實自己早喺演出《真相》余敏莉一角時，已有飾演惡女角色嘅經驗。而起初飾演龍力蓮角色時亦都感到其實有啲壓力，首一百集亦都要學習揣摩龍力蓮嘅角色人物性格，雖然龍力蓮係惡女角色，但始終《開心速遞》係處境喜劇並且喺晚飯時段播出，故此亦都不應該俾觀眾不斷指罵角色，所以會加入喜感元素。
而對於劇中傾慕「送水輝」嘅情節，林淑敏話自己真實亦都有啲儍更更嘅，亦都係從心而發。同時慶幸自己能夠有「送水輝」呢個對手，因為飾演呢個角色嘅許家傑能夠同自己互相配合同有默契，為咗做好角色會不時私下傾計，以及多做練習嚟增進彼此了解。
對於外界嘅讚賞同對角色嘅喜愛，林淑敏對此表示感激觀眾嘅支持，特別係幕後嘅創作團隊，因為劇本寫得好立體，有好多空間俾演員發揮，而每一位演員都能演好呢個角色，只係慶幸角色落在自己身上嚟做。而對於龍力蓮一角能夠獲選為《萬千星輝頒獎典禮2017》「最佳女配角」獎項最後五強同其他電視獎項，林淑敏認為獲獎與否已經屬於其次，能夠俾觀眾輕鬆咁睇電視劇，會識得笑，就係自己做演員嘅最大滿足感。
末代皇帝溥儀

《末代皇帝溥儀》（粵拼：mut6 doi6 wong4 dai3 pou2 yi4），係一套由意大利、英國、中國大陸合作拍攝嘅歷史傳記電影，影片講述最後一位中國皇帝溥儀嘅故事，大部份對白都係英語。史無前例喺紫禁城拍攝，動用咗一萬九千名臨時演員、仿真嘅華美宮廷服、將一部輾轉跌宕嘅近代中國史，重現喺呢位最後一個天子嘅身上。片長165分鐘，喺1987年11月20號上畫。
招狼入舍

《招狼入舍》（粵拼：ziu1 long4 jap6 se3，英文：Take a Husband）係一齣1963年嘅港產黑白粵語警匪片，吳回導演，南紅、周驄、姜中平主演。

情節
攝影師朱莉同老公余子奇郊遊，無意中影咗張相，背景見到三個男人殺另一個男人，就立即報案，不過張相冇曬出嚟，底片又俾老工人阿四擺埋咗。兇手大哥成知道有人影到殺人過程之後，就派李小紅去余家做工人，自己就扮係朱莉嘅親戚三叔公，想話暗中找搵返啲底片。朱莉搵到底片，發現兇手竟然係「三叔公」，追逐之下，大哥成跌落樓死咗。
李強

李強（粵拼：lei5 koeng4，1959年7月—），係中國大陸嘅政治人，浙江瑞安出世。
1983年4月加入中國共產黨，中共中央黨校研究生學歷，高級管理人員工商管理碩士，第19屆中國共產黨中央政治局委員。
佢早年一直喺浙江工作，做過中國共青團瑞安縣委書記、浙江省民政廳副處長、處長、省民政廳副廳長、中共金華市委常委、永康市委書記、市人大常委會主任、浙江省政府辦公廳副主任，省工商行政管理局局長、溫州市委書記。2004年11月做浙江省委秘書長，2011年2月做浙江省委政法委書記，2012年12月做浙江省省長。
2016年6月30號，被任命做江蘇省委書記。2017年10月29號，接韓正，調去上海做市委書記。
佢同現任中共中央總書記習近平關係密切，被外界認為係習近平嘅親信。
2023年，接任中華人民共和國總理。
中國共產黨第19屆中央委員會

中國共產黨第19屆中央委員會由第19次全國代表大會喺2017年10月24號選舉產生，成員包括中央委員同中央候補委員。之後舉行嘅第一次全體會議上面選出包括國家最高領導人職務嘅中央委員會總書記、最高決策機關中央政治局、最高權力核心中央政治局常務委員會、中央辦事機關中央書記處、最高軍事機關中央軍事委員會等中央領導機構同相關負責人。
林春曦

林春曦係香港親中派教育界人士，喺教師工作議題上有時會接受親中派傳媒訪問，同埋因為強迫他人支持中共引起一啲爭議。

政治立場同爭議
佢係香港親中派嘅支持者，並曾經因為強迫其他人支持中共，甚至以禁錮形式強迫學生信奉中共思想，引起一啲爭議。佢曾公開讚賞捲入假新聞爭議嘅《大公報》，又推廣北京未經香港人諮詢或同意強行訂立嘅《港版國安法》。
喺2016年，佢曾經喺課堂上指罵學生係「走狗」同「美國收買嘅間諜」，引來批評，包括被時事評論員黃世澤形容為共產黨走狗。
2019年反修例事件期間，聖公會呂明才中學校友曾發起聯署譴責林春曦，指佢喺Facebook發表或轉載未經證實嘅言論，並要求持不同政見嘅學生到電腦室會面，灌輸佢嘅政治立場，形同「洗腦」，佢並出席撐警集會。
喺2024年，佢因為堅持三號風球期間應繼續升旗，違反教育局指引，而引起外界對佢一啲批評。
油旺里

油旺里（英文：Yau Mong Lane）係香港一條巷，由油麻地碧街連接旺角最南面嘅登打士街，同彌敦道平行。呢條巷係來往油麻地站（A2出口）同西洋菜南街一帶嘅捷徑。條巷原本一路冇名，到2024年先至獲命名。
李嘉欣

李嘉欣（葡文：Michelle Monique Reis，1970年6月20號—）係1988年度香港小姐競選冠軍。

生平
李嘉欣喺澳門出世，係中葡混血，老豆係葡萄牙人，有一個家姐。中學時代係瑪利諾修院學校讀書。李嘉欣童年時代好唔平凡，3歲時就做過廣告童星，14歲就做模特兒。當時候冇咩女仔會有咁好彩。

選美
18歲李嘉欣啱啱參加完中學會考，就參選咗香港小姐競選，贏咗冠軍。第二年國際華裔小姐，李嘉欣亦都得到咗冠軍。當時有人形容李嘉欣係「驚艷」。即使到咗依家，人哋都會話李嘉欣至係真正嘅港姐冠軍。

演出
當選港姐冠軍之後，李嘉欣開始參與幕前演出。佢第一部作品係無綫電視電視劇《花月佳期》，同吳鎮宇合演。無耐佢開始演出港產片，好似周星馳主演嘅《鹿鼎記》李嘉欣就有份演出。佢最突出嘅係1993年同黎明合演嘅《原振俠》。但隨住1990年代尾港產片市道轉差，李嘉欣已經再冇點演戲。

感情生活
外界一般都望住李嘉欣感情史多過佢嘅演出。佢早喺啱啱參選港姐嗰陣就同倪震拍拖，但無耐分咗手。1992年佢又傳出同黎明有來往。之後佢成日都牽涉到一啲城中名人嘅緋聞，當中有啲名人重已經結過婚，因此成日俾人鬧狐狸精。到咗年前李嘉欣終於同許晉亨結婚。

介入劉鑾雄同寶詠琴嘅婚姻
李嘉欣曾經介入劉鑾雄同寶詠琴嘅三角戀愛關係，曾經哄動一時，當時傳出李嘉欣喺電話爆粗鬧寶詠琴，甚至係半夜三更打電話去。寶詠琴曾經公開批評李嘉欣為人虛偽，平日睇落去好似仙女咁，但私下就非常不堪，話自己「最恨李嘉欣」，有病都係被佢激出嚟。李嘉欣之後承認自己傷害過其他人嘅家庭，但就否認打過粗口電話俾寶詠琴。

同劉鑾雄電話爆粗錄音外流事件
2007年，互聯網流傳幾段錄音，內容係有關李嘉欣同富商劉鑾雄（大劉）爭執，對話大多係李嘉欣指罵劉鑾雄以多名女藝人簽約為名，包括蔡少芬同洪欣，實際上係故意同佢發生關係。不過一般網民相信呢啲錄音係喺1990年代偷錄嘅。
而錄音外流後，觀眾大多都落眼於點解李嘉欣背著劉鑾雄元配寶詠琴同劉鑾雄發生關係，但竟然可以咁大條道理咁謾罵劉鑾雄風流。而李嘉欣喺錄音中嘅一句指罵劉鑾雄嘅說話「我真係恭喜你呀！」更成為香港網民借來諷刺嘅句子。
柯尼斯堡肉丸

柯尼斯堡肉丸 (德文：Königsberger Klopse)，又叫Soßklopse，係種德國特產嘅肉丸，主要用豬肉同埋牛肉；而喺整呢個餸嗰陣亦會搭配薯仔，同埋加白汁同刺山柑。

名
柯尼斯堡肉丸係根據東普魯士城市柯尼斯堡（而家屬於俄羅斯加里寧格勒）嚟命名，而呢個餸亦係東普魯士餐嘅代表餸。因為喺第二次世界大戰之後，柯尼斯堡俾蘇聯併吞咗，為咗避免同柯尼斯堡撞名，所以德意志民主共和國（東德）走將呢個餸叫做Kochklopse (翻譯做粵語就係滾肉丸)。 因為原本喺柯尼斯堡生活嘅德意志人經已俾蘇聯驅逐到德國本土，所以而家柯尼斯堡係個俄羅斯族佔多數嘅地方，而蘇聯亦都根據蘇聯革命家Mikhai kalilin嘅名嚟為柯尼斯堡改名。柯尼斯堡肉丸亦畀啲人戲稱做Revanchistenklopse
而家柯尼斯堡肉丸都喺現代德國係個非常之受歡迎嘅餸。
柯尼斯堡肉丸
2022年美國電視台頻道CNN將柯尼斯堡肉丸列咗做最佳德國餸之一

準備
雖然一般肉丸係由非常之精細嘅牛仔肉整成嘅，但係比較平嘅牛肉同豬肉亦係啲人成日會用嘅替代品，連埋洋蔥、蛋、少量嘅麪包糠、同香料（主要係胡椒）。傳統嘅食譜會用鯷科。如果鯡魚俾替代嘅話，個餸就叫做羅斯托克肉丸。如果鯷科同鯡魚都冇咗嘅話，啲人會將佢叫做Soßklopse (翻譯做粵語就係醬油肉丸).
首先肉丸會浸喺鹽水度燉煮，然後將上湯、麵糊、忌廉同蛋黃再加埋刺山柑撈埋一齊。簡單版嘅版本淨係會用麵粉或者澱粉嚟令醬汁變調，而蛋黃就會俾省略。 而另一個精製嘅版本就淨係會用蛋黃嚟到做增稠劑。刺山柑係三個版本嘅主要成份。
傳統上，呢個餸會搭配埋紅菜頭同薯仔一齊，或者飯。
何桂藍

何桂藍（英文：Gwyneth Ho Kwai-lam，1990年8月24號—），花名「立場姐姐」，港區國安法罪犯，係香港民主派女政治人，曾經喺《立場新聞》做過記者。
何桂藍因為喺反送中運動嘅直播採訪帶有獨特風格同埋喺元朗恐襲嗰時同林卓廷畀班持械白衫人襲擊而出名。
2020年，何桂藍準備參選第7屆香港立法會選舉，喺民主派初選新界東選區得票最高。2020年7月30號，佢同其他抗爭陣營（民主派、本土派）嘅參選者一樣，畀政府剝奪佢嘅參選資格。
2021年2月28號，律政司以港版國安法「串謀顛覆國家政權」嘅罪名起訴包括何桂藍在內嘅47位參與民主派初選嘅參與者。港版國安法指定法官、總裁判官蘇惠德，由3月1號到4號喺西九龍裁判法院馬拉松式開庭。何桂藍喺法庭講咗五分鐘嘅陳辭，講明唔會接受任何限制言論自由嘅保釋條件，但蘇惠德攞國家安全做理由唔畀佢保釋。
香港童星

香港童星喺第二次世界大戰之後紛紛出現。當中比較出名嘅包括馮寶寶、張圓圓同蔡麗貞等——都曾經喺電影參與演出。自從電視喺香港普及，更多戲劇角色都要由細路嚟扮演，造就咗小演員嘅事業。現時係香港嘅演員王書麒同商業電台嘅監製馮志豐，都係1970年代嘅知名童星。
神童捉賊記

《神童捉賊記》（粵拼：san4 tung4 zuk3 caak6 gei3，英文：The Brilliant Boy Who Caught the Thief，又叫做The Prodigy Who Caught the Thief或者To Catch a Thief）係一齣1958年嘅港產黑白粵語警匪片，陳文導演，謝賢、南紅、姜中平、黎小田主演。

情節
阿成係一個鍾意「吹牛」嘅擦鞋仔。有一日，佢意外睇到羅拔殺死舞女嘅經過，唔只睇住羅拔離開，重見到失業嘅鄰居程劍峰去個舞女屋企偷嘢，而且匆忙之間留低咗個血手印。阿成同警方講羅拔係殺人兇手，不過因為羅拔嘅指紋同個血手印唔吻合，所以無事走人。羅拔為咗洗脫殺人嫌疑，就冤枉劍峰係兇手，於是警察追捕劍峰，劍峰唯有匿入深山。羅拔為咗掃除後患，打算殺阿成同劍峰滅口，好彩探長對羅拔起咗疑心，終於將佢繩之於法。
葉國山

葉國山，註冊社工，曾經參與2023年香港區議會選舉。
2026年FIFA世界盃大洋洲區外圍賽

2026年FIFA世界盃大洋洲區外圍賽會係2024年9月7號至2025年3月期間進行。

B組
最後更新：2024年11月14號。 資料來源：OFC排名規則：排名準則
紐西蘭  v  大溪地
2024年10月11號 (2024-10-11)13:00
紐西蘭 
3—0
 大溪地
薩斯索羅足球體育會

薩斯索羅足球體育會（意大利文：Unione Sportiva Sassuolo Calcio ）係意大利薩斯索羅一間足球會，喺1922年成立，而家踢緊意大利乙組足球聯賽。
永城市第三高級中學

永城市第三高級中學（簡稱永城三高），係一間位於中國河南永城新城區嘅高中學校，占地358畝，建築面積12萬五平方。呢個學校始建於1958年，曾於2003年7月8號更名為「永城市實驗高級中學」，2019年4月改番原先校名。呢個學校於2006年畀評為河南示範性普通高中。

事件
有呢個學校嘅學生表示飯堂嘅飯難食，學生都喺出便買飯。
2015年5月12號，呢個學校嘅飯堂經理將一位喺學校門口賣茶葉蛋嘅傷殘老人圍毆並致其受傷，但公安機關並未有任何處理，且校方都未對單嘢作出回應，引發學生不滿。
最終導致上千名學生於5月14號晚喺學校飯堂門口聚集抗議並打揜飯堂。隨後飯堂經理報警，並同差佬乘坐警車到校區，差佬𡳞警車直接開到飯堂門口，並將一名學生責入警車，一位女學生隨後遮喺警車前要求放人，引發其他學生圍堵警車，喺差佬拒絕放人後，學生砸毀並掀翻咗警車，導致其餘差佬未够膽進入學校門。
事發後，河南教育廳就呢單嘢下發通報稱，對負有直接責任嘅校長給予撤銷黨內職務、行政撤職處分，給予3名副校長行政記過處分；對負有主要領導責任嘅市教訂局3名副局長給予行政警告處分，對負有重要領導責任嘅市教訂局局長進行誡勉傾計。
2024–25年澳洲職業足球聯賽

2024年至2025年澳洲職業足球聯賽（英文：2024–25 A-League Men）係第48屆澳洲職業足球聯賽賽事。今屆澳職聯賽喺2024年10月18號開鑼。

參賽隊伍
2024-25年澳洲職業足球聯賽賽季總共有13支球隊，奧克蘭FC為今季澳職聯賽唯一一支新丁。
阿德萊德聯
奧克蘭FC
布里斯班獅吼
中岸水手
FC麥克阿瑟
墨爾本城
墨爾本勝利
紐卡素噴射機
珀斯光輝
FC悉尼
威靈頓鳳凰
西悉尼流浪者
西部聯

積分榜
最後更新：2024年11月10號。 資料來源：A-Leagues排名規則：1＞積分；2＞得失球差；3＞入球數；4＞較少紅牌數；5＞較少黃牌數；6＞如以上排名規則仍然無法得出排名先後，則以擲硬幣決定排名
攋屎

攋屎，俗寫瀨屎，學術叫大便失禁，亦有人叫流啡水，係種病，病人會控制唔到自己幾時屙屎，有時會同肚痾一齊出現。攋屎嘅原因可能係因為手術、食物敏感或者腸胃炎等等。
睏覺攋尿

睏覺攋尿（官話：尿床；學術：夜遺尿）係種病，病人睏覺嗰陣會控制唔到自己幾時屙尿，瀨濕張床，通常都係細路仔身上出現。
咀嘴

咀嘴，又叫錫（有指正字係惜），書面語：親吻，接吻，係指用嘴唇掂埋去另一個人嘅嘴唇。如果伸埋條脷入對方個口係咁撩，就叫濕吻，亦叫打茄輪（或者叫打車輪）。
小欖精神病治療中心

小欖精神病治療中心（英文：Siu Lam Psychiatric Centre），舊名小欖精神科監獄，坊間仍慣叫做小欖監獄，係香港懲教署轄下嘅一座高度設防囚禁用建築物，名義上用來圂着兼醫治有精神病或心理問題嘅罪犯，不過因屢屢傳出醜聞而臭名遠播：包括其中嘅囚犯被酷刑對待及／或離奇暴斃，而爾尐受害者有毋少係由於政治原因被擺入去嘅，神智（原本）毫無異常跡象。

虐待囚犯
呢個表唔完整，歡迎加料。
2002年，立法會保安事務委員會開特别會議，三個釋囚指控懲教署職員違規傷害囚犯——喺第二處得罪監獄醫生、想向巡視嘅太平紳士投訴被獄警打，結果都可能係會喺小欖精神病治療中心俾人拮懵仔針；無醫生處方都照拮。
2002年，申訴專員公署嘅報告證實，小欖精神病治療中心喺1980年代用懵仔針處分犯人，負責醫生亦無加簽用藥報告，前懲教署職員、前元朗區議員周永勤亦都有佐證，前立法會保安事務委員會主席劉江華就批評，話呢個問題一路都無改善。
2017年，參加反新界東北撥款示威嘅社運人士梁穎禮，試過兩次俾人困入小欖精神病治療中心。第一次係臨床心理學家同佢傾到咁上下，就主動叫佢講出值得尊敬嘅搞抗爭嘅人嘅名，梁禮穎不虞有詐噉樣響咗甘浩望神父同行為藝術家程展緯兩個朵之後，學家即刻扑鎚嘅；喺單人囚室踎咗十日之後，小欖精神科醫生簽紙放渠去之前住開嘅監獄。四個月之後無啦啦又俾人踢入去，住喺雙人囚室，要去工場做嘢。渠話，間嘢入邊唔止囚犯精神唔妥，就連職員都跳跳哋；又見過有囚犯被拮咗懵仔針，意識清醒而控制唔到身體，坐喺度流澌口水；相信隻藥搞壞咗個腦，後來重有沉鬱、暴燥傍唔同人講嘢等等以前無嘅唔妥表現……渠最後得到精神科醫生簽紙證實渠無精神病，先至走得甩。
2020年9月，立法會議員邵家臻指，人稱「畫家」嘅反修例運動抗爭者潘浩超，由於喺示威現場掟雞蛋同鬧差人被捉，已經俾人困喺小欖精神病治療中心入面14個月，期間俾人打過懵仔針，又唔畀及時見醫生；似乎都唔啱規矩。法官劉綺雲喺同年11月判劉收監21個月，判詞入面無提及個決定有精神病相關嘅考慮。
喺參加反修例運動而俾政府拉咗嘅之中，有其他人都喺小欖精神病治療中心入面踎過；法官憑自己判斷，將個無精神病嘅小學教師判入小欖精神病治療中心收監；註冊社工劉家棟，被判困喺第二處……渠呢個長期食開藥嘅抑鬱症病人，話當要求獄警畀渠繼續食藥，就被轉咗去小欖精神病治療中心度困，依然唔准食藥，就連渠交出來嘅醫生紙都當無到……唔係單獨囚禁［每日只得15分鐘放風（喺間房外面過，已經包咗沖涼時間），其餘就只得職員送飯嗰刻會見到其他人］就係同騷擾性好大嘅精神病人住埋一齊，間房仔同床舖都好污糟，無窗無光線，臭肨肨，馬桶唔係全日無停噉沖水嘈生澌，就係積住屎尿無得沖；有傳媒叫小欖精神病治療中心作「政治犯黑獄」。

離奇死人
呢個表唔完整，歡迎加料。
2001年，26歲張志堅喺入面暴斃。2002年死因研訊，發現渠條屍有好多唔尋常嘅針窿，身體入面嘅懵仔藥含量又高到出奇，比正常醫病時嘅濃度高唔止十倍，好可能係俾懲教署嘅人打懵仔針毒死；其他疑點包括職員唔畀探訪、閉路電視影到獄卒揸住件可疑嘢喺渠隔篱，兼夾似乎喺關鍵嗰兩日壞機，錄少咗幾個鐘，之後又似乎經唔正常程序，整返好。2003年，保安局交咗專家報告畀立法會，引證好可能係由於渠濫藥，有糖尿病兼醫得唔妥當而無命；之後政府無再開死因庭深究，就噉樣以「死因不明」蓋棺定論。
2007年2月，一名46歲姓陳犯人，朝早約7點，昏迷嚮囚室，送去屯門醫院，延至8點證實死咗，由死因庭研究死因。死者係嚮2007年12月因為遊蕩罪被捕。
2007年9月，有個犯人嚮中心死咗，懲教署通知警方。死因裁判法庭開庭研究死因。當事人係54歲男人，因傷人罪還押小欖精神病治療中心。夜晚約10點，昏迷死嚮囚室地，原因未明。
2019年12月，有傳媒報道，最近有大量警車押犯人進出小欖精神病治療中心，線人估計嗰啲係反政府抗爭者，喺入邊俾人打懵仔針同埋（/或者）殺死，再秘密運走。懲教署否認又譴責，話嗰排喺裏面嘅囚犯人數並無大幅增減；而每當渠哋之中有人死咗，都會交畀差人同死因庭查。
2020年10月8日，54歲黎民十喺小欖精神病治療中心入面受傷，第二日死喺屯門醫院度。獄方話渠係自己用長褲纏頸自殺個喎，認屍嘅林國璋牧師引述法醫官見解——係勒頸，唔係上吊，警方就同法醫講話爾單嘢無可疑。瞓街嘅渠，喺2月俾差人捉咗，當時疑似受到施暴。邵家臻跟緊呢單嘢，話渠同街友都覺得個死法好可疑——照計未到時候派長褲；又無動機……叫康文署交出拉人時嘅閉路電視影片，就俾警方閘住咗；問懲教署條疑似用來自殺嘅長褲點來，又無答——就話已經交咗畀差人同埋死因裁判法庭去查。

碎料
「四個大字」係香港監獄行話，用來叫同事將囚犯困入小欖精神病治療中心。（實際代表焉四個字或者係唔係代表四個字？有待考證……）
安迪江

安迪江（英文：FK Andijon），係烏茲別克安集延嘅一間職業足球球會，依家踢緊烏茲別克超級足球聯賽。
色情（某數字）街

呢篇文 嘅標題——《色情（某數字）街》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
香港傳媒興用色情（某數字）街嚟稱呼流鶯處處嘅紅燈區。最常見嘅係色情四街，多數指旺角嗰啲。下列係一堆例子：

油麻地
色情三街指：
咸美頓街、碧街及新填地街。

旺角
「色情四街」組合按時間同論述者稍異；例如：
砵蘭街、上海街、山東街及新填地街。呼
砵蘭街、新填地街、廣東道及上海街。
砵蘭街、上海街、新填地街及豉油街。

元朗
有如上者，「色情四街」所指亦唔一致；譬如：
青山公路、同樂街、壽富街及水車館街。
安寧路、福德街、同樂街及谷亭街。
色情五街包括：
安寧路、教育路、大棠路及俊賢坊。
色情六街所指為：
教育路、大陂頭徑、同樂街、壽富街、安寧路及擊壤路。
色情七街所指為何並唔統一：
安樂路、安寧路、谷亭街、同樂街、擊壤路、東堤街及教育路。
安寧路、福德街、同樂街、谷亭街、東堤街、元朗炮仗坊及康景街。
色情十街即係：
安寧路、福德街、同樂街、谷亭街、東堤街、元朗炮仗坊、康景街、水車館里、安樂路及泰利街。
中港

中港、港中、陸港（英文：Hong Kong–Mainland China），係一個中性嘅地理詞，由中國同埋香港兩個地方名組成，普遍意思係中國大陸同埋成個香港，當中香港即係港島、九龍、新界連同離島等地。

定性
廣義係指時下中國共產黨統治嘅大陸地區同埋香港特別行政區，講有關兩地記人記事，例如中港車牌。如果好膠即硬係機器翻譯香港主權移交比中國後，咪係中國香港（又名「新香港」）簡稱。之後，前者意思又發明出其他詞彙如中港矛盾，中港關係。另外亦關係到中共黨員同埋香港人，中共同埋港共等層面；再拉中華民國現有管治區「台灣」一齊講，就叫做「中港台」，或者叫「兩岸三地」；臺灣同大陸併稱，大中華地區叫佢做「陸臺」。

政治正確
講到政治就會有政客刻意解讀成「國家同地區」，然後別有用心就自行推論同斷言出「國同國」問題。所謂中華人民共和國同埋香港建國，借題興起批鬥香港獨立運動風氣。而梁振英就話：「香港係中國一部分，跟內地關係點講得“中港”一詞？」由《明報》同埋《南華早報》2015年2月18號報道，香港政府行政署發函要求各部門公文上使用「內地與香港」字眼取代之，話係「用詞正確」。香港異見作家馮睎乾就回應梁振英言論：試下講「內香關係」。有時，重有人就英文文法夾硬用中國文化理解就係咁出現至少兩種名詞。

文化習慣
有人調轉叫「港中」，足球界就有港中大戰。中文字詞包含古中國文化講「序」即分主客、大細等，所以就用自己地方名行先，外人地名放後。舉個例係香港同埋臺灣，香港媒體、台灣人有時用「港台」，有時叫「台港」。

命名
香港有個商場叫中港城
中國客運碼頭俗稱中港客運碼頭。
艾馬多拉

艾馬多拉（英文：C.F. Estrela da Amadora），係葡萄牙阿馬多拉嘅一間職業足球球會，依家踢緊葡萄牙超級足球聯賽。
香港國歌

香港一直未有自己國歌（或區歌）。香港喺正式場合需要用代表香港嘅國歌時候，就通常用宗主國或主權國嘅國歌。1997年香港主權移交後，香港成為中華人民共和國嘅特別行政區，官方開始用中國國歌《義勇軍進行曲》代表香港。2019年反逃犯條例修訂運動爆發之後，《願榮光歸香港》亦被香港民主運動同香港獨立運動嘅支持者稱為「香港國歌」。
由於香港主權移交初期，中華人民共和國未有國歌法，直至2017年10月1號到有正式法律及法定國歌（1949年9月27號全國政協第一屆全體會議通過後，中華人民共和國國歌法未正式制定前，憲法文件規定以《義勇軍進行曲》為國歌）；所以2017年10月1號起中華人民共和國國歌法施行成為全國性法律並納入香港基本法附件三後，香港政府喺2020年6月12號以本地立法實施國歌條例，明確規定香港喺正式場合中使用國歌係《義勇軍進行曲》。

歷史用過嘅國歌
《天佑吾王》／《天佑女王》，由1841年至1941年及由1945年至1997年，英屬香港時代宗主國英國嘅國歌。
《君之代》，由1941年至1945年，香港日治時期嗰陣，宗主國大日本帝國嘅國歌。

部份民間認為嘅國歌
民間亦有一啲歌被視為非官方嘅「香港國歌」。
《獅子山下》，喺2003年沙士疫情期間被採用
《海闊天空》，喺2014年雨遮革命期間被採用
《願榮光歸香港》，喺2019年反逃犯條例修訂運動期間創作出並被採用。喺2022年亞洲七人欖球賽系列韓國站同埋杜拜亞洲健力賽，曾經錯誤將呢首歌當咗做香港國歌播出，嗰時用Google搜尋搵「香港國歌」或「Hong Kong national anthem」係最前列嘅結果。
澳門國歌

澳門國歌並冇任何法例、憲法條文或《澳門基本法》條文有寫係有存在。澳門雖然一直有自己旗幟，但一直未有自己國歌或區歌。澳門喺正式場合需要用代表澳門嘅「國歌」時候，就通常用宗主國或主權國嘅國歌。1999年澳門主權移交後，澳門成為中華人民共和國嘅特別行政區，官方開始用中國國歌《義勇軍進行曲》代表澳門。

歷史用過嘅國歌
《葡萄牙人》，由1910年至1999年，葡屬澳門時代宗主國葡萄牙嘅國歌。
黃之鋒

黃之鋒（Joshua Wong，1996年10月13號—），人稱「G Phone」、「河童」，係學民思潮前召集人，香港本土派組織香港眾志創黨成員、香港公開大學社會科學榮譽學士班（政治及公共行政）學生。

生平
黃之鋒響2012年曾經積極組織反德育及國民教育科活動（反國教運動），最後逼使政府撤回強制推行課程嘅決定。
到2014年9月，黃之鋒有份組織中學生罷課，反對人大對香港政改嘅框架限制，響添馬艦政府總部抗議時同其他人突破防線入咗政府總部東翼前地（「公民廣場」），結果畀警方拉咗，令好多人到場聲援，衝擊警方防線，於是警方動用胡椒噴霧同催淚彈驅趕，結果就令到重更加多人走出嚟抗議，引發咗雨遮革命。
10月頭，美國《時代雜誌》亞洲版將黃之鋒放上封面，標題係「The Face of Protest」（抗爭嘅面孔）。美國《紐約太陽報》亦發表社論話佢應該獲頒諾貝爾和平獎，表揚佢幫香港年輕一代爭取民主自由。
2019年，黃之鋒放監之後，積極參與反送中運動，同時宣布參選第6屆香港區議會選舉嘅南區海怡西選區，雖然佢提名期第一日（10月4號）報名，但到舉行抽籤候選人號碼嘅日子（10月24號）都依然未被確認或者取消參選資格，要押後抽籤，去到10月29號，當局正式取消咗佢嘅參選資格，係呢屆區選唯一因政治立場而被取消資格嘅參選人。
2020年6月30號，因為香港國家安全法通過，黃之鋒、周庭、羅冠聰同敖卓軒都分別喺Facebook宣佈退出香港眾志，香港眾志亦都需要摺埋。

多次受政府支援對外黑客攻擊困擾
黃之鋒曾經多次引述Google發畀佢嘅警告表示，自己嘅Gmail戶口受到某啲政府支援嘅黑客攻擊，嘗試竊取密碼。

受二千萬購貝沙灣假新聞困擾
喺2019年10月，網上流傳一單流料話黃之鋒，以二千萬購入南區豪宅貝沙灣分層戶，當中指明係貝沙灣南灣六座中高層B室單位，買賣由美聯物業促成。黃之鋒否認事件，美聯物業之後回應話佢哋無幫黃之鋒做過任何買賣，《星島日報》記者去土地註冊處做查冊亦未見嗰個單位易手。
不過，有啲激進親中派嘅人，仍然攞呢單新聞嚟做文章。例如喺2020年香港立法會選舉民主派初選嘅投票日個陣，黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，用呢單新聞老屈佢。擾攘約10分鐘後，在場好多人指罵石房有，結果石房有自行離開現場。

2020年維園六四晚會非法集結案
2021年5月6號，佢同袁嘉蔚、岑敖暉、梁凱晴承認喺2020年維園六四燭光晚會入面參與非法集結罪，佢被判坐花廳10個月。
王書君

王書君（1948年—），山東青島人，美籍戰史學家，畀美國司法部起訴渉嫌係中國共產黨喺美國嘅間諜。

生平
王書君早年喺青島文登路小學、青島第二中學讀書，之後考入山東大學歷史系。 1982年畢業後曾經喺青島市社會科學院任職。 1987年被聘為副研究員，1992年升任研究員。 1994年，他喺歷史學家唐德剛嘅引薦下去咗美國哥倫比亞大學東亞研究所訪學，之後仲攞埋後加入美國國籍 。
2006年，佢同陳一諮、王丹等喺美國發起成立紀念胡耀邦趙紫陽基金會，並出任秘書長一職，之後喺2021年起任基金會副會長 。2017年，他獲頒世界華商投資基金會主辦嘅第15屆「世界傑出華人獎」 。
王書君長期從事戰爭史研究，先後出版過《二戰海空大戰紀實：太平洋海空戰》、《日美太平洋血戰記》、《二次大戰風雲錄》、《張學良世紀傳奇：口述實錄》、《太平洋大戰》三部曲等著作。

著作抄襲問題
不過《張學良世紀傳奇》一書出版後受到唔少頗多爭議。呢本書引用咗王書君喺唐德剛果邊借到嘅11盤採訪張學良嘅錄音帶，出版時亦署名“訪錄者唐德剛”，呢本書嘅出版並未有得到唐德剛嘅正式授權（唐德剛後來根據錄音帶內容出版咗《張學良口述歷史》） 。哈爾濱作家張永濱則表呢本書部分內容抄襲咗佢所著嘅《張學良寫真》、《百年少帥張學良傳》。佢因而起訴咗王書君同出版嘅山東友誼出版社，最終北京市第二中級人民法院喺2005年判決王書君敗訴，要求佢賠禮道歉並賠償張永濱嘅經濟損失 。此外，仲有多位研究張學良嘅專家指出咗嗰本書其他內容嘅錯誤 。

渉嫌擔任中共間諜被美國政府起訴
2022年3月，王書君因為涉嫌為中國政府充當代理人，違反美國法例，被美國司法部起訴。司法部披露其材料指出，佢至少喺2015年開始，就喺中國國家安全部嘅指使下收集一啲海外異見人士、香港民主活動人士嘅信息並彙報俾國安部，其中被套料人士中包括香港民主黨前主席何俊仁。事件引起一定討論，其中王丹喺自由亞洲電台評論事件，指事件證明中共始終把海外民主運動當做嚴重嘅政治威脅，並一直千方百計進行破壞。時事評論員馮睎乾就分析，指王書君喺2019年4月搜集到一啲香港民主派人士嘅名字同聯絡方法，而呢啲人之後先後被中共拘捕，由此證明王書君也有份向國安部提供呢啲香港人嘅情報。馮睎乾又話，如果何俊仁當初有上維基百科就知道呢個人唔可信，就唔會搞成咁。
鹹牛肉三文治

鹹牛肉三文治縮寫「牛治」，係用鹹牛肉做餡嘅三文治。
心靈師

《心靈師》（英文：Coffee for the Soul）係香港MakerVille同秀酷（國際）有限公司聯合製作嘅電視劇，由李璨琛（兼任監製）、劉蘊晴、姜文杰、何啟華、陳嘉倩同楊詩敏主演，用精神病同情緒病做題材。套劇喺2022年12月26號到2023年1月20號號逢禮拜一到五21:30-22:30喺香港電視娛樂ViuTV首播。製作特輯《心靈師製作特輯：情緒掛號》喺12月25號禮拜日晚22:30-22:45播。

角色一覽
註：呢套劇片尾只列出演員名而無列角色名，要靠劇中對白等資料去搵返角色名。

音樂
呢套劇嘅特色係每集有唔同片尾曲，20集總共有20首。

軼事
由於主演同監製呢套劇嘅李璨琛曾經喺中國大陸嘅微博上載一條短片硬銷愛國訊息，惹嚟唔少支持泛民主派嘅網民反感，揚言話要罷睇呢套劇。其中連登討論區更一度刻意唔開呢套劇嘅集中討論帖（以往所有無綫電視同ViuTV嘅首播劇都會開），就算之後有人肯開返都冇乜人留言。而電視台Facebook專頁對呢套劇嘅帖文多數都係「派嬲」多過「讚好」。
呢套劇係ViuTV劇集當中繼《婚內情》、《理想國》頭11個單元同《反起跑線聯盟》後，再一次喺片尾只係列出演員名而無列角色名。
呢套劇每集標題用一個中文詞同埋佢對應嘅英文詞，風格同另一套ViuTV劇集《IT狗》相似。
演員姜文杰兼任呢套劇嘅音樂總監同動畫總監，後者負責督導劇入面幾場用咗動畫方式去交代嘅場景。
瑪嘉烈與大衛系列 絲絲

《瑪嘉烈與大衛系列 絲絲》（英文：Margaret & David Tie），通稱《絲絲》，係香港MakerVille製作嘅電視劇，「瑪嘉烈與大衛系列」第三部作品，同上一部作品相隔超過六年，改編自同名小說系列嘅《瑪嘉烈與大衛的絲絲》（英文：Margaret and David - Memory）。套劇由廖子妤、陳湛文、傅孟柏、衛詩雅主演。套劇喺2024年3月25號到4月12號逢禮拜一到五21:30 - 22:30（第15集21:30 - 23:00）喺ViuTV播。

軼事
呢套劇繼續用翻播網上節目《製作中》替代正式製作特輯，喺3月23號禮拜六 23:40-23:45同3月24號禮拜日23:30-23:35播。
呢套劇喺播放第4集後喺ViuTV網上平台發佈一集4分鐘嘅番外篇，係第一套ViuTV劇集喺播映中途推出番外篇，之後再喺播放第10集後喺ViuTV網上平台分別發佈一集4分鐘同一集3分鐘嘅番外篇。
皮爾區

Peel Region；法文：municipalité régionale de Peel，簡稱 région de Peel），或者指明係皮爾區域政府，係加拿大安大略省嘅一個區域政府；舊譯庇爾。佢地理上喺安省南部，金馬蹄地區入面，位於多倫多以西；1974年1月1號成立，行政總部喺賓頓，2024年大約住咗 33 3000人。
盜冒者肥花

《盜冒者肥花》（粵拼：dou6 mou6 ze2 fei4 faa1，Identity Thief）係套美國嘅電影，喺2013年上畫。呢套戲嘅主角有Jason Bateman、瑪莉莎麥卡菲、莊法來奧同趙約翰。片長112 分鐘。
加拿大唐人

加拿大唐人（英文：Chinese Canadians）即係全部或者係部分華裔血統嘅加拿大人，包括入籍嘅華裔移民同埋加拿大出世嘅唐人（即係所謂 CBC，Canadian-born Chinese）。
根據2021年嘅人口普查，自稱係加拿大唐人嘅人士大約係加拿大人口嘅4.7%，即係172萬人。
喺加拿大，｢唐人｣ 嘅叫法曾經好普遍，但係比較年輕嘅一輩已經少用；｢加籍華人｣ 同 ｢華裔加人｣ 都曾經常用，而家喺正體中文社羣通常講華裔加人，強調自我認同上首先係加拿大公民，族裔上係華裔只係次要。
秀麗樓

秀麗樓（粵拼：sau3 lai6 lau4）係中國廣東廣州一比較有民國特色嘅古建築，1953年起好，喺荔灣區下九路26號。

史
内文：向秀麗同何濟公製藥廠
佢間嘢早前係1953年從荔灣區龍津街道嘅洞神坊搬到下九路入面開辦嘅何濟公製藥廠（而家隸屬廣藥集團）生產廠房。1958年12月13號晚黑，因廠房火燭，向秀麗用自己條命仔擋住酒精，令廠房避咗單惡性爆炸案。向秀麗死咗之後嘅第三日（1959年1月18號），中共廣州市中區委員會就辦咗隆重嘅追悼大會；廣州市人民政府重畀咗佢做革命烈士；何濟公製藥廠所在地嘅行政街亦改名做「秀麗街」。1982年8月，廣州市人民政府就將下九路嘅何濟公藥廠原址嗰棟樓改咗名嗌「秀麗樓」。
策略思考

呢幅相影到有個人喺度捉圍棋；佢諗「要點樣行先至可以贏」嘅思考過程，屬於策略思考。
策略思考係指一個個體諗出一套策略嘅思考過程。做策略思考嘅人（策士）會集中精力追求達到目的，當中目的好多時係要打低對手，要做嘅嘢包括事前計劃要做乜、預測對手會點行動、仲有係喺競爭開始後做決策。策略思考可以係由人腦做嘅，不過廣義上可以包埋人工智能做嘅策略思考——教人工智能玩遊戲嘅研究表明，人工智能都可以展現出策略思考噉嘅行為。

主要步驟
睇埋：策略同決策
對於策略思考要點做，唔同人有唔同見解，不過一般嚟講，做策略思考通常都要諗以下呢啲嘢：
理解規則：玩遊戲（想像捉象棋）嗰陣，玩遊戲嘅人實要理解遊戲嘅規則，包括理解遊戲嘅目的係乜（例如捉象棋係要食咗對方隻將軍）同埋有乜嘢限制。就算唔係玩遊戲，策略思考都必然會涉及一定嘅專家知識，思考者要對「呢種呢種行動，傾向會引致咩後果」有返咁上下熟。
分析現狀：思考者實要理解現狀；達成遊戲目的，基本上就係要將現狀變成理想狀態（理想狀態：自己贏嘅狀態），包括係搵出環境當中有咩機會可以利用，自己有咩弱點，對手有咩強點，仲有係資源喺咩地方... 等等。可以睇埋強弱危機分析嘅概念。
策略計劃：思考者要制定長遠同短期嘅目標，例如喺一隻戰略遊戲當中，長遠目標可能係要擴張自己嘅領土，而短期目標可能係要搜集資源，為領土擴張做準備；喺呢個過程當中，思考者有需要諗吓唔同嘅短期目標「邊個重要啲」，而且仲要有彈性，諗吓有邊啲情境係大機會發生嘅，以及係自己要點樣應對呢啲情境。可以睇睇情景計劃或者係博弈論講嗰啲策略。
預測對手行動：思考者亦有必要估計對手會做乜，知道對手嘅動機係乜，並且就每一個「對手有機會採取嘅行動」準備定對抗手段；有關呢樣嘢要點做，可以睇吓最大最小化同埋其他博弈論概念。
策士之間交手嗰陣，望落垂手可得嘅回報好多時都係陷阱，例如國際象棋嘅誘餌戰術就涉及犧牲自己一隻棋，引誘對方為咗食嗰隻棋而將自己嘅棋移去不利嘅位置嗰度。策士要防範自己因為衝動想達到短期目的，而一嘢踩落對手嘅陷阱。
做決定：喺競爭進行途中，思考者要做一路評估現況，估算每個可能行動有咩風險同可以帶嚟咩回報。
學嘢同適應：一般認為，成功嘅策士會不斷噉 update 自己嘅所知；事實表明，遊戲規則、現狀以及「邊種行動最有利」等嘅變數都有可能隨時間而變化，策士有必要不停噉作出適應。
有學者同智庫工作者指，老練嘅策士可以習慣噉作出呢啲思考過程。

數據點用
睇埋：數據科學
有好多學者同智庫工作者都認為，策略思考重點係要整合已有嘅數據，多過搵數據，例如加拿大管理學者亨利·明茨伯格就噉講：
粵文翻譯：（策略思考）係整合（將啲點點連埋一齊）多過分析（搵啲點點出嚟）。做呢樣嘢旨在要獲取管理者由所有資訊源（包括由佢同佢身邊嘅人嘅個人體驗而嚟嘅軟性洞見，以及由市場研究等來源嚟嘅硬數據）攞咗資訊，再將學到嘅嘢結合成一個大方向，指導間公司應該向邊個方向前進。
而廿世紀上半嘅法國將軍兼軍事家安德烈·博福就噉講：
粵文翻譯：（策略思考）係一種心智過程，又抽象又理性，要求諗嘢嘅人能夠結合心理同物質方面嘅數據，識得分析同結合。
年獸

年獸，原本叫年，又叫祟（或者寫成歲），別名啪肉怪獸，係中國神話傳說嘅一隻啪肉怪獸，過年前會出現，啲人為咗趕走佢，就會放炮仗、貼揮春嚇走佢，避免聽到啪肉嘅聲音。細路仔會喺枕頭底放壓歲錢保平安。
籠式網球

籠式網球（西班牙文：pádel，又叫板式網球）係嚟自墨西哥嘅球拍運動（英文：racket sport），以雙打為主。同傳統網球唔同，籠式網球場四邊同上邊都俾一個籠圍住，而且尺寸比雙打網球場細些少；所用嘅波亦都係細啲、內部氣壓低啲；球拍拍面唔係網球線（中文：網球線），而係有窿嘅硬板；節奏更加明快，同埋講求球手嘅反應。雖然計分方法同傳統網球一樣，但規則、擊球、技術都有所不同，例如個波可以好似壁球打落個籠到；另外發球要喺腰部或以下。
根據國際籠式網球總會（英文：International Padel Federation）（FIP）嘅數字。截至2023年為止，喺九十幾個國家都有人打籠式網球，人數超過2500萬。 商業價值大約係每年20億。
自2023年（中文：2023年歐洲運動會）起，籠式網球成為歐洲運動會（中文：歐洲運動會）其中一個比賽項目。
細拉

細拉（希伯來文：סֶלָה‎，羅馬拼音：selah）係古時希伯來文嘅音樂符號，喺《舊約聖經》之中《詩篇》出現過71次，《哈巴谷書》第3章出現過三次，《詩篇》嘅寫作者以歌唱，並配樂嚟敬拜上帝，喺音樂進行中有稍息、暫停，然後繼續演奏或演唱。所以一般認為「細拉」係休止符，表示默想、停頓或配樂中嘅「過門」。

含意
「細拉」嘅真正含意現今已經無從稽考，根據推測可能有以下幾種：
指示歌唱者同樂隊用強音或漸強音。
喺敬拜中提示會眾舉手或提高聲量，或提示祭司祝福嘅信號。
類似片語「阿們」意思即係「誠心所願」或「哈利路亞」意思即係「讚美上帝」。
由站姿朗讀改為跪下朗讀，或者由跪下朗讀嘅姿勢改變為站姿朗讀。
翻生侏羅館

《翻生侏羅館》（英文：Night at the Museum）係套美國嘅奇幻片，喺2006年上畫。呢套戲嘅主角有賓史迪拿、狄雲戴同埋卡娜古芝羅。
英華小學

英華小學（英文：Ying Wa Primary School）係香港一間男子小學，位於香港九龍深水埗區英華街三號，課程特別設計為男仔而設。

歷史
舊有嘅英華書院小學部喺1931年創校。1963年，英華書院校舍由旺角弼街搬到牛津道，而牛津道嘅校舍未能夠容納小學部，小學部因此而停辦，舊有嘅小五同小六學生需要到當時新開設嘅中華基督教會基華小學繼續上堂，部分英華書院小學部嘅教師亦過渡到基華小學。
喺2003年，中華基督教會基全小學上午校以基全小學嘅名義轉為全日制學校，而下午校就合併到新註冊成立嘅「英華小學」，並搬到深水埗英華街嘅校舍，稱為小學「復校」。新嘅英華小學係獨立於書院嘅學校，第一任小學校長由基全小學下午校校長簡燕玲擔任，舊有嘅下午校師生同校長亦轉到新嘅英華小學繼續上堂。
2007年開始由津貼小學轉為直資小學，同英華書院結龍，畢業學生可以一條龍方法直接升讀。
莫樹錦

莫樹錦（Mok Shu Kam Tony，1960年5月—）係香港中文大學醫學院臨床腫瘤學系教授，中大癌症病人針灸中心主管，廣東省人民醫院名譽教授，兼電視節目主持人，同埋雜誌專欄作者。

屋企
莫樹錦亞爸做生意，有四個老婆十個仔女。專門向江湖人物傳道嘅中國基督教播道會樂泉堂牧師莫樹堅同埋資深大律師莫樹聯都係莫樹錦嘅同父異母亞哥。
莫樹錦27歲喺加拿大結婚，育有一仔一女，返香港3年後同老婆離婚。
萬千星輝頒獎典禮2017

萬千星輝頒獎典禮2017（英文：TVB Awards Presentation 2017）喺2018年1月21號舉行，由鄭裕玲、、陸永同C君主持，而區永權則係得獎名單宣佈嘅司儀。呢屆獎項總共有15個，其中「全球網民最喜愛劇集」、「最受歡迎電視拍檔」同埋「TVB五十週年光輝大獎」係呢一年新增嘅項目；所有除咗戲劇以外嘅節目都會參加「最佳非戲劇節目」嘅競爭，唔再分開綜藝、資訊同特備節目，一共有5個獎項。至於「專業演員大獎」同「萬千光輝演藝人大獎」喺呢屆冇頒發。

蔡康年喺紅毯環節期間主持表現嚴重出錯
蔡康年喺《萬千星輝頒獎典禮2017》紅毯環節嗰陣，接二連三講錯藝員名同劇名，被指表現相當唔專業，網民都紛紛留言鬧爆蔡康年，仲話唔明佢點解可以錯得咁離譜。例如，佢當晚將《親親我好媽》讀錯做《親親我媽媽》，又將龔嘉欣讀咗做鍾嘉欣。當阮兆祥同呂慧儀出場嘅時候，蔡康年竟然讀咗《學是學非》各個主持人嘅名。當時有內地媒體甚至形容，蔡康年咁樣係『災難級翻車』。
蔡康年

蔡康年（Choi Hong Nin Miguel，1968年9月24號—）係香港無綫電視藝人，以前做過香港電台、新城電台及香港商業電台節目主持同演員，結咗婚，中學讀聖保羅書院。
蔡康年喺唔少劇集入面演過醫生角色，響2011年有三套佢有份拍嘅劇（《真相》、《不速之約》同《天與地》）都係做精神科醫生。

演出
呢個表唔完整，歡迎加料。

感情生活
蔡康年曾經同前香港電台DJ陳嘉熙同藝人施念慈拍拖。
佢喺1998年同施念慈交往期間，毒打對方，之後施念慈開記招交代事件。最後二人喺第二年7月分手。

爭議
蔡康年係電台節目主持出身，近年不時為無綫嘅財經同大型節目做主持。不過，佢嘅表現就有幾次備受批評。

主持表現欠佳
其中，喺《萬千星輝頒獎典禮2017》嗰陣，佢就接二連三講錯藝員名同劇名，被指表現相當唔專業，網民都紛紛留言鬧爆蔡康年，仲話唔明佢點解可以錯得咁離譜。例如，佢當晚將《親親我好媽》讀錯做《親親我媽媽》，又將龔嘉欣讀咗做鍾嘉欣。當阮兆祥同呂慧儀出場嘅時候，蔡康年竟然讀咗《學是學非》各個主持人嘅名。當時有內地媒體甚至形容，蔡康年咁樣係『災難級翻車』。
喺2019年12月，邱芷微曾經喺社交媒體，話自己喺一次司儀工作入面遇到不愉快事件，除咗被拍檔搶稿讀之外，喺獻唱環節中被對方夾硬開咪合唱，甚至喺工作中有人展示個人主義唔跟稿讀，又唔尊重幕後工作人員，令佢覺得好唔開心，之後有人翻查紀錄，發現矛頭直指蔡康年。
去到2021年，喺曾志偉接任無綫副總經理負責綜藝同資訊娛樂節目之後，曾志偉成功幫無綫同三大唱片公司（環球，Sony同埋華納）破冰，之後進行喺2月24號聯手舉行《音樂永續 樂壇共享》記者會。蔡康年擔任記者會主持，但當去到曾志偉發言嘅時候，佢就指住蔡康年批評佢表現，話佢唔應該帶稿。

涉及網絡欺凌
2023年，國際學術會議International Conference On Information Systems亦有人就網上捍衛品牌行為同社會兩極化現象關連嘅課題發表文章，當中就點名批評蔡康年，指佢對批評佢嘅人（特別係ViuTV旗下藝人嘅支持者）進行網絡欺凌。

政治立場
佢政治上係親中派嘅支持者，曾經為親中派嘅鄭泳舜助選，亦有仇視西方社會傾向。就反修例運動，佢曾經多次喺社交媒體話運動係黑暴，話佢哋係「例行公事」嘅大型示威，又諷刺英國推出支援香港人嘅BNO Visa計劃，話咁樣令啲人走咗，令香港回復安全，又叫啲人去咗英國唔好返嚟。另外，喺2021年12月，佢因應沙士病毒2型Omicron變種，喺社交媒體發表言論揶揄病毒變種名稱係叫做「歐美窮」。
壹傳媒

壹傳媒有限公司（簡稱壹傳媒；英文：Next Digital Ltd.）係一間喺1990年成立，總部設喺香港嘅傳媒企業。佢喺2000年2月16號透過百樂門出版集團有限公司換取喺香港交易所主板上市。喺1999年之前主要從事報道印刷同分色製版服務以及雜誌出版，佢業務版圖橫跨香港同台灣，喺港台兩地出版多份報紙、雜誌，亦有報道蘋果日報美國版（英文：Apple Daily US）等。
壹傳媒集團喺香港傾向香港民主派陣營，喺台灣抽離泛藍或者泛綠派系之爭（傾向泛綠），旗下刊物成日對香港同中華民國政府嘅政客作出嚴厲尖銳批評，亦係少數敢於批評李嘉誠旗下企業嘅香港媒體，曾經揭露程介南、黃河生等多宗醜聞。壹傳媒喺中國內地禁止發行，相關網站亦被封鎖，記者好難出席中國大陸官方場合。
壹傳媒立場標榜民主。1997年主權移交後香港媒體絕大多數都被認為變成「親中派」，或者部分媒體股權畀親中商人收購，二來係媒體自我審查，喺報導中國負面消息時改用溫和語調；而壹傳媒喺香港媒體嘅政治光譜入面位置特殊，香港嘅親中、中資企業亦唔會喺壹傳媒刊登廣告，壹傳媒亦極少有香港樓盤同超市廣吿，廣告長期被封殺，壹傳媒喺香港每年少過數以億計廣告收入。

香港
《蘋果日報》。
《蘋果三料王》，逢星期二同星期五發行，喺場外投注站免費派發，亦係投注站內唯一派發的嘅刊物，喺2015年9月1號停刊。
《爽報》，一份已經停刊嘅免費中文日報，曾經以1星期5日發行，假日休息嘅形式，喺2011年9月至2013年10月17號期間公開派發。
《壹週刊》同《+ONE》綜合性週刊。喺2018年3月14號發行最後一期紙本雜誌之後，轉型為網絡媒體。
《FACE周刊》（喺2007年5月改名，以前叫《壹本便利》）同《Ketchup》、《交易通》以及《搵車快線》合併發售。（停咗刊）
《忽然1周》同《飲食男女》以及《ME!》，以生活、飲食、旅遊同女性資訊為主。（停咗刊）
《動新聞》
試驗台飛機

試驗台飛機係指一架飛機、直升機或者其他類型嘅飛行器，用嚟做飛行研究、測試飛機設計，或者測試機用設備等。試驗台飛機可以係特別設計嘅飛機或者由量產緊嘅飛機改裝而成。

用法
麥道 MD-81 試驗台飛機，裝咗實驗階段嘅 GE36 槳扇（propfan ）引擎
以 Yak-40 為基礎嘅試驗台飛機，裝咗混合動力裝置（hybrid powerplant）
試驗台飛機有無多用途，例如，喺開發新嘅飛機引擎嗰陣，呢啲工程樣板引擎會裝喺一架試驗台飛機上面，進行飛行測試，採集飛行同埋引擎數據，用嚟改良設計，通過工程測試嘅引擎會進行認證。做呢啲測試嘅時候，工程師會改裝架測試台飛機，包括新儀器嘅接線、設備、燃料系統、管道、機翼結構，同埋其他嘅調整，然後將要測試嘅引擎裝喺測試台飛機上面做測試。
由英國福蘭飛機公司（Folland Aircraft Limited）生產嘅福蘭 Fo .108（Folland Fo.108） 係一架由1940年開始服役，專門用嚟測試引擎嘅試驗床飛機，因為佢嘅外型奇怪，所以有「福蘭恐怖」（Folland Frightful）嘅綽號。 呢架飛機有個中間機艙，用嚟安裝測試儀器同埋俾觀察員坐。 呢種試驗台飛機總共整咗十二架，俾英國航空引擎公司用。 從1941年起，格羅莫夫飛行研究所（Gromov Flight Research Institute）喺蘇聯同俄羅斯生產同測試咗大量試驗台飛機。
AlliedSignal、Honeywell Aerospace、普惠（Pratt & Whitney），同埋其他航空航天公司都用波音噴射機作為飛行試驗台飛機。
躁鬱症

躁鬱症（全名：躁狂抑鬱症；英文：bipolar disorder）係種心理病，病人一時會好興奮，一時又會好抑鬱。
邱園園

邱園園（粵拼：jau1 jyun4 jyun4；簡化字：邱园园；1988年9月10號—2014年12月10號）係中國大陸嘅電視主播，山東臨沂人，佢曾經喺河南嘅鄭州電視台文體頻道做過《誰是贏家》節目嘅主持先至出名。
2014年12月10號，佢喺河南鄭州嗰邊因子宮癌晚期冇得醫死咗，終年26歲。
郭位

郭位（英文：Way Kuo，1951年1月5號—）係美國華裔工程學者，香港城市大學現任校長，2008年上任。祖籍河北滄州肅寧。

城大學生改歌諷刺郭位被禁足
喺香港逃犯條例爭議期間，有人二次創作李克勤歌曲《開學禮》諷刺郭位喺香港警察向城大一帶施放催淚彈嗰陣無現身，之後一名城大學生翻唱同埋發布呢首歌，俾城大紀律委員會裁定恐嚇或欺凌、迫害他人同埋傷害校譽，需要罰寫道歉信畀郭位同埋校方，並且被禁足校園一段時間。有消息就話作出投訴嘅係城大校董會秘書、大學數據研究處總監唐寧（Kevin Downing）。喺城大嘅現行規定，校方只會處理喺事發後3個月內提出嘅投訴，而嗰段二創歌短片喺發佈後接近4個月先至被投訴，但仍獲校方處理。事件引起唔少教育界人士批評，教育界立法會議員葉建源質疑有冇需要學生禁足校園，城大前教職員協會主席謝永齡就批評城大保守，咁樣係高等學府「中學化」，亦同言論自由、創作自由相違背，又反問「老實講，邊間大學啲學生唔笑自己間大學？」
醉美的一課

《醉美的一課》係套丹麥嘅劇情片電影，片長117分鐘，2020年上畫。